264 T. THORELL 



in Thor. , loc. cit. , p. 66, quae de moribus hujus araneae dixe- 

 runt Cel. Oates et Simon. 



Ad magnitudinem valde variat Fecenia cylindrata: feminae 10-1 b' 

 millim. longae sunt, mares paullo minores. Abdomen superius, 

 ut cephalothorax , pube sericea densa cinerascenti , sub-testacea 

 vel albicanti vestitum est, et in fundo plerumque sub-fuscum vel 

 nigricans, fascia media longitudinali plus minus longa nigra antice 

 notatum, quae apud basin dorsi fascia brevi testacea utrinque 

 includitur ; fasciae obliquae testaceae vel sub-luteae laterum plus 

 minus sursum continuatae sunt, et pubescentia albicans interdum 

 series duas macularum parvarum posterius in dorso format. Vulva 

 ex fovea magna transversa profunda, duplo latiore quam longiore, 

 postice paullo angustiore quam antice constat: utrinque haec 

 fovea callo elevato definita est, antice area (quasi pariete) laevi 

 et praerupte declivi pallidiore limitata, postice vero, inter callos 

 illos laterales, lamina transversa tenui alta nigro-fusca, cujus 

 margo liber truncatus et leviter procurvus est et quae utrinque 

 in fundo vulvae anteriora versus continuatur. 



Palpi maris mediocres sunt, clava femoribus anticis non parum 

 latiore. Pars patellaris desuper visa cylindrata est et paullo lon- 

 gior quam latior ; in apice lateris exterioris, infra, dentem parvum 

 obtusissimum fuscum ostendit, et in medio subter, magis versus 

 apicem, procursum magnum, basi crassissimum , sub-conicum et 

 pallidum, dein magis cylindratum et ferrugineo-fuscum, apice ob- 

 tusum, deorsum et anteriora versus directum leviterque curvatum. 

 Pars tibialis aeque longa et lata est , parte patellari parum an- 

 gustior : angulus apicalis lateris ejus exterioris-inferioris in pro- 

 cursum brevem subtriangulum obtusum productus est. Pars 

 tarsalis angustius triangula fere, basi truncata, latere exteriore 

 recto vel leviter concavato et latere interiore praesertim versus 

 basin rotundato (praeterea paene recto) apicem sub-acuminatum 

 versus sensim angustato; reliquo palpo circa duplo latior est, 

 partibus patellari et tibiali conjunctis non parum longior, et 

 saltern duplo longior quam latior. Bulbus valde complicatus : 

 spinam longam fere in semicirculum secundum basin et latus 

 bulbi interius curvatam ostendit, et ad latus exterius, postice, 



